এ প্রসঙ্গে বাংলা একাডেমির উপ-পরিচালক অনু হোসেন রাইজিংবিডিকে বলেন, ‘‘বাংলা একাডেমি সব সময় বঙ্গবন্ধুকে শ্রদ্ধার সঙ্গে স্মরণ করে। বাংলাদেশের ভাষা আন্দোলন ও মুক্তিযুদ্ধের সঙ্গে বঙ্গবন্ধু গভীরভাবে যুক্ত। বাংলা একাডেমি থেকে প্রকাশ করা হয়েছে বঙ্গবন্ধুর ‘অসমাপ্ত আত্মজীবনী’ ও ‘কারাগারের রোজনামচা’। বইগুলো প্রকাশের সঙ্গে সঙ্গেই বিক্রি হয়ে গেছে। বঙ্গবন্ধু শেখ মুজিবুর রহমান সম্পর্কে মানুষের জানার আগ্রহ অনেক বেশি। যারা নিজেদের আগ্রহ থেকে বঙ্গবন্ধুকে নিয়ে স্টল করছে, বাংলা একাডেমি তাদের সহযোগিতা করছে।’’